Diari Oficial de la Generalitat Valenciana


Sumari del DOGV 6350, del 08-09-2010 (2010/9584)

RESOLUCIÓ de 30 d'agost de 2010, del conseller de Solidaritat i Ciutadania, per la qual s'aprova la classificació en classe segona dels llocs de Secretaria i Intervenció de l'Ajuntament de Benifaió.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6350

Data del DOGV
:   08-09-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/9584


Data del document
:   30-08-2010

Organisme emissor
:   Conselleria de Solidaritat i Ciutadania

Tipus de document
:   Resolució

RESOLUCIÓ de 30 d'agost de 2010, del conseller de Solidaritat i Ciutadania, per la qual s'aprova la classificació en classe segona dels llocs de Secretaria i Intervenció de l'Ajuntament de Benifaió.  
 [2010/9584]  
Els llocs de treball de Secretaria i Intervenció de l'Ajuntament de Benifaió es troben actualment classificats en classe primera.  
Mitjançant un acord plenari de l'Ajuntament de data 28 d'abril de 2010, se sol·licita a esta Conselleria de Solidaritat i Ciutadania la modificació de la classificació dels esmentats llocs de treball en classe segona, amb la finalitat d'adequar la classificació dels llocs de treball a les característiques del municipi.  
Els llocs de Secretaria i Intervenció es troben vacants, mentres que el lloc de Tresoreria es troba actualment ocupat amb caràcter definitiu.  
Consten en l'expedient certificats expedits per la Secretaria General de la corporació acreditatius de la població municipal, del pressupost, així com del tràmit d'audiència als interessats i del resultat.  
Vist el que disposa l'article 166.2 apartat b) de la Llei 8/2010, de 23 de juny, de la Generalitat, de Règim Local de la Comunitat Valenciana, en l'apartat b) de la qual classifica en secretaries de classe segona les secretaries d'ajuntament el municipi de les quals tinga una població compresa entre 5.001 i 20.000 habitants, quedant reservada la seua provisió a funcionaris pertanyents a la subescala de Secretaria, categoria d'entrada; i en l'article 167.2 apartat b) classifica en intervencions de classe segona els llocs d'Intervenció en corporacions amb Secretaria de classe segona, quedant reservada la seua provisió a funcionaris pertanyents a la subescala d'Intervención-Tesoreria, categoria d'entrada.  
De conformitat amb el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional 2a del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'Administració Local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això, i fent ús de les competències atribuïdes pels articles 164.1 de la Llei 8/2010, de 23 de juny i 2.2 a) del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'Administració Local amb habilitació de caràcter nacional, resolc:  
I. Classificar els llocs de treball de Secretaria i Intervenció de l'Ajuntament de Benifaió en classe segona, quedant reservats, respectivament, a funcionaris amb habilitació de caràcter estatal pertanyents a la subescala de Secretaria, categoria d'entrada i a la subescala d'Intervenció-Tresoreria, categoria d'entrada.  
II. El lloc de Tresoreria de l'Ajuntament de Benifaió continua reservat a funcionaris amb habilitació de caràcter estatal pertanyents a la subescala d'Intervenció-Tresoreria.  
III. Les modificacions en la classificació dels esmentats llocs de treball, no afectaran els destins d'aquells que els exerciren amb caràcter definitiu.  
Contra esta resolució, que posa fi a la via administrativa, de conformitat amb el que establix l'article 109 c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant del Jutjat contenciós administratiu de València o davant del Jutjat contenciós administratiu en la circumscripció del qual tinga el demandant el seu domicili, en el termini de dos mesos coptadors a partir de l'endemà al de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública no cal interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, havent de requerir prèviament perquè s'anul·le o revoque el present acte, en el termini de dos mesos comptadors des de l'endemà de la seua publicació en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, ja que no és substitutiu del règim de recursos en via administrativa.   
Tot això sense perjuí que els interessats puguen exercitar qualsevol altra via que estimen oportuna.  
València, 30 d'agost de 2010.- El conseller de Solidaritat i Ciutadania: Rafael Blasco Castany.